Mame ocenjuju da se osećaju sigurno u porodilištima, ali da se ne osećaju dostojanstveno i poštovano.\nRoditeljski portal “Bebac” pokrenuo je novo istraživanje o zadovoljstvu boravkom i uslugom u porodilištima širom Srbije. “Bebac” želi da sazna kakvo je stanje u porodilištima, nakon što su slično istraživanje sproveli 2016. godine, te da li se situacija promenila do danas.\n“Žene uglavnom kritikuju porodilišta na mrežama, ali to su mame s negativnim iskustvom, one koje su imale pozitivno retko pišu o tome. Zato sprovodimo istraživanje da vidimo da li ima napretka ili je sve isto”.\n“Pored zanemarenost od strane države, rezultati kažu da su manja porodilišta mnogo bolje ocenjena od velikih, što je negde i očekivano. Problem je i nedostatak kadra, ali ono što su mame najviše zamerile je odnos posle porođaja. Mame su zadovoljne odnosom u sali, ocena je dobra. Sam odnos prema mami i bebi, podrška dojenju, koliko puta su ih obilazili, je dobio malu ocenu”.\n“Gubi se svest da kada se rodi beba rodi se i mama i rodi se sa specifičnim osećanjima, emocije su tu u takvom trenutku, nedostaje podrške, od podrške u porodilištima, da li će joj plata stići na vreme, da li će joj plata biti umanjena, zadatak države je da nam sve to omogući da bismo se povezali s bebom”.\n“Na portalu bebac može da se čuje glas roditelja i to im znači. Bitno je da se čuje glas, državni sistem bi trebalo mnogo više da uključuje NVO i glas roditelja, mnoge stvari se rade mimo roditelja, vidimo svoju ulogu da mi ukažemo na propuste i dajemo predloge za unapređenje”.\nTagovi :anketa, Bebac, Bebac.com, Jasmina Mihnjak, porodilišta, porodilište, porođaj


Gradonačelnik je kazao da je manifestacija „Dani voća“, koja je organizovana od strane Obrazovnog centra za preradu voća „Voćni klub“ iz Brčkog, samo jedna u nizu manifestacija koje se ovih dana organizuju u Distriktu i koje doprinose pozitivnom pomaku Brčko distrikta BiH.\n„Mi smo jučer otvorili jedan sajam preduzetništva u Brčkom, danas je to sajam voćarstva, a u novembru nas čeka privredni sajam kao i „Biznis forum“. Sve su to manifestacije koje doprinose ovoj zajednici i vjerujem da je riječ o jednom pozitivnom pomaku kada je u pitanju Distrikt Brčko. Dolazak gostiju iz susjednih država i općina je pokazatelj da Distrikt postaje sve više interesantan. Današnji sajam je okupio i privukao pažnju i predstavnika općina Osečina i Blace, koje su vodeće u proizvodnji i plasmanu šljive na inostrana tržišta“, kazao je Milić.\nOn je podsjetio da u se Brčkom za podsticaj u poljoprivredi izdvaja 10 miliona maraka i od toga oko milion i po za voćarstvo.\n„Mi smo u ovoj godini predvidjeli i jedan pionir projekat koji se odnosi na samozapošljavanje u privredi i ovakve manifestacije i ovaj projekat su prilika da se naši sugrađani koji traže vlastiti radni angažman prepoznaju upravo u tome i zasnuju vlastiti biznis u oblasti poljoprivredne proizvodnje“, kazao je Milić.\nPredsjednik Općine Osečina u Srbiji Dragan Aleksić kazao je da će Osečina nastaviti s druženjem i razmjenom iskustava kako u proizvodnji voća tako i u organizaciji manifestacija.\n„Osečina je veliki proizvođač voća, maline, kupine, a prije svega šljive, odnosno najviše suhe šljive. Gradonačelnik Milić sa svojim timom je bio kod nas na sajmu šljive i nastavit ćemo s druženjem kao i razmjenom iskustava kako u proizvodnji voća tako i u organizaciji manifestacija“, kazao je Aleksić.\nPredsjednik „Voćnog kluba” Brčko distrikt BiH Savo Lukić kazao je da je današnji sajam potvrda da voćarstvo u Distriktu ima perspektivu.\n„Današnji sajam je potvrda da voćarstvo u Distriktu ima perspektivu. Na sajmu uglavnom dominiraju proizvodi iz kućne radinosti i proizvodi ekološke hrane. Kada je u pitanju podsticaj u voćarstvu mogu reći da smo zadovoljni i nadam se da ćemo to uspjeti iskoristi“, kazao je Lukić.\nPrije početka manifestacije u Gradskoj vijećnici upriličen je prijem gostiju današnje manifestacije koji su zajedno s gradonačelnikom Sinišom Milićem, zamjenikom gradonačelnika Antom Domićem, Zoranom Gajićem, šefom Odjeljenja za poljoprivredu, šumarstvo i vodoprivredu, i Davorom Šolajom, sekretarom Vlade Brčko distrikta BiH, razgovarali o važnosti održavanja manifestacije voća kao i značaju razmjene iskustava.\nTakođer, u okviru manifestacije danas je organizovano stručno predavanje kao i posjeta vinariji „Pajić“.


Senzacionalan povratak na pomolu: Balotelli ponovo na San Siru! (VIDEO)\nUprava Liverpoola je izrazila spremnost da pusti praktično već otpisanog igrača, ali želi da ga pošalje u Milano na neku vrstu "subvencionisane pozajmice", gde bi bila spremna da plati veći deo njegovih godišnjih primanja, ali da joj se to vrati preko transfera igrača na kraju sezone.\nPuče grom iz vedra neba u Milanu: Mario Balotelli se vraća na San Siro! Tako piše dobro obaveštena Gazzetta dello Sport, koja navodi da su Rossoneri veoma blizu dogovora sa Liverpoolom oko transfera nestašnog napadača, a da je veliki korak napravljen i sastankom između igrača i trenera Siniše Mihajlovića u Firenci.\nUprava Liverpoola je izrazila spremnost da pusti praktično već otpisanog igrača, ali želi da ga pošalje u Milano na neku vrstu "subvencionisane pozajmice", gde bi bila spremna da plati veći deo njegovih godišnjih primanja, ali da joj se to vrati preko transfera igrača na kraju sezone. Očekuje se da sve bude finalizirano već početkom naredne nedelje.\nBalotelli je navodno bio alternativna opcija za dovođenje Zlatana Ibrahimovića, od čega sasvim izvesno neće biti ništa, pa je sada u prvi plan izbio Super Mario.\nBalotelli je u Liverpool stigao upravo iz Milana prošlog leta za ogromnih 20.000.000 evra, ali je onda usledila potpuno katastrofalna sezona italijanskog napadača, koji bi mogao da pokuša da ponovo oživi karijeru na San Siru.\nBalotelli je za Milan igrao od januara 2013. godine do kraja avgusta 2014. i postigao 26 golova na 43 prvenstvene utakmice.


Lajčak: Izdvajanje Repubklike Srpske iz BiH bio bi antidaytonski čin - Index.hr\nLajčak: Izdvajanje Repubklike Srpske iz BiH bio bi antidaytonski čin\nNA JUČERAŠNJU najavu predsjednika nevladine udruge "Izbor je naš" Dana Čankovića o organiziranju prosvjednog skupa za osamostaljenje srpskog entiteta u BiH u Banjoj Luci, visoki predstavnik za Bosnu i Hercegovinu Miroslav Lajčak je reagirao, rekavši kako je osamostaljenje Republike Srpske nemoguće.\n"Izdvajanje Republike Srpske iz BiH bio bi antidaytonski čin i oni koji to zagovaraju moraju biti spremni na posljedice", rekao je Lajčak u izjavi koje je prenijela televizija Federacije BiH.\nČanković je, s druge strane, rekao kako njegova udruga ne odustaje od inicijative osamostaljivanja Republike Srpske putem referenduma, te da bi o tome trebao odlučivati parlament tog entiteta. Na prosvjedu očekuje više tisuća ljudi koji bi trebali potpisati peticiju za neovisnost RS i koja će biti upućena parlamentu srpskog entiteta u BiH.\n"Ako to mogu Albanci na Kosovu koji su tamo nacionalna manjina onda to možemo i mi Srbi kao konstitutivni narod u RS", zaključio je Čanković.


Volkswagen želi da sklapa svoje modele u Fordovim američkim fabrikama - Auto Republika\nPolako isplivavaju detalji o potencionalnoj saradnji Forda i Volkswagena.\nŠef Volkswagena, Herbert Dis, u razgovoru sa novinarima otkrio je da taj proizvođač želi da sklapa svoje automobile u nekoj od Fordovih severnoameričkih fabrika. Dis je naglasio da se sa Fordom i dalje razgovara, kao i da su pregovori u toku na više različitih polja, ali da je jedno sigurno, neće doći do spajanja američkog proizvođača i nemačke grupacije.\nGeneral Motors je nedavno najavio da će ugasiti čak pet pogona u SAD i Kanadi, a veruje se da bi Ford uskoro mogao učiniti isto. Ipak, ukoliko dođe do selidbe određenih vozila iz VW grupe u pogone Forda, to bi mogao značiti spas za brojna radna mesta.\nPrvi čovek Volkswagena naglasio je da ta kompanija želi i da samostalno napravi još jednu fabriku na tlu SAD. Osim toga, Herbert Dis je potvrdio da je plan da se uskoro počne sa sklapanjem Audijevih modela u SAD.\nKada se govori o partnerstvu sa Fordom, Dis je potvrdio da je VW ponudio Fordu da koristi njihove platforme za male automobile. Najverovatnije je da su Nemci ponudili Amerikancima arhitekturu MQB A0, ili neki njen derivativ. “Naša platforma pomogla bi Fordu da značajno ojača svoju poziciju u Evropi”, rekao je Herbert Dis.\nIpak, po svemu sudeći prvo će do saradnje doći na polju pikapova, te bi naredne generacije modela VW Amarok i Ford Ranger trebalo da koriste istu platformu. Čelnici Forda malo su stidljiviji sa izjavama od Herberta Disa, te je pres služba američkog giganta samo kratko prokomentarisala da se razgovori odvijaju u pozitivnom smeru.\ntags: ford Herbert Dis SAD volkswagen\nprevious X8 će biti najskuplji SUV sa BMW značkom\nnext Nissan povlači još 150.000 vozila u nastavku afere sa kontorlom kvaliteta


Francuzi opet mogu da gaje GM hranu - Bizlife.rs\nFrancuzi opet mogu da gaje GM hranu\n21:09 Pariz, 28/11/2011\nVladina naredba koja francuskim poljoprivrednicima zabranjuje sađenje genetski modifikovanih useva američkog poljoprivrednog giganta Monsanto je ukinuta.\nMinistarstvo poljoprivrede Francuske uvelo je zabranu u februaru 2008. zbog zabrinutosti za javno zdravlje, ali je tu odluku već doveo u pitanje Evropski sud pravde, a sada ju je ukinuo i Državni savet Francuske.\nU presudi Državnog saveta navodi se da vlada nije uspela da dokaže da semena kompanije Monsanto “predstavljaju posebno povišen nivo rizika kako po zdravlje čoveka tako i po okolinu”.\nEvropski sud pravde je u septembru naložio Francuskoj da preispita uvedenu zabranu. Od tada, Savet je presudio da vlada u Parizu nije uspela da iznese nove dokaze o navodnoj opasnosti koju predstavljaju usevi.\nVlada predsednika Nikole Sarkozija nije odmah reagovala na presudu, ali je ranije navela da će, ukoliko zabrana bude odbačena, potražiti novu zakonsku “bezbednosnu klauzulu” da ograniči sađenje.\nFrancusko Ministarstvo za zaštitu životne sredine želi da zaustavi sađenje “genetski modifikovanih organizama koji nisu u skladu sa novim propisima EU ili za koje postoji mogućnost da su štetni po okolinu”.\nEkološka organizacija Grinpis pozvala je francusku vladu da brzo reaguje i uvede novu zabranu, strahujući da bi prehrambena industrija mogla da počne da sadi useve poput Monsantovog semena kukuruza otpornog na parazite MON 810.\n“Ukoliko vlada ne uvede novu zabranu, već sledeće godine bismo mogli ponovo da imamo genetski modifikovane useve na našim poljima”, izjavio je portparol Grinspisa Silvejn Tardi.\n“Da li je to nešto sa čim je Nikola Sarkozi, koji će se verovatno ponovo kandidovati na izborima, spreman da se nosi, dok je velika većina naroda Francuske i dalje protiv genetski modifikovanih useva”, dodao je Tardi.


Mektić: SIPA će privesti Dodika ako se ne odazove pozivu Tužilaštva BiH – mojKontakt portal – Radio Televizija Kontakt\nMinistar bezbednosti BiH, Dragan Mektić izjavio je da će Agencija za istrage i zaštitu (SIPA) privesti predsednika Srpske, Milorada Dodika, ako se ne odazove na poziv Tužilaštva BiH na saslušanje u svojstvu osumnjičenog zbog održavanja referenduma o Danu RS, koji je zabranio Ustavni sud.\nMektić je danas istakao da je i podnošenje disciplinske tužbe protiv Gorana Salihovića, glavnog tužioca Tužilaštva BiH, bilo očekivano s obzirom na količinu dokaza koji su pribavljeni o zloupotrebi položaja.\nOn je ipak dodao da je ipak očekivao da će ova tužba biti prioritet VSTV, te da je tužba morala biti podnesena dosta ranije, piše Klix.ba\n– Ukoliko imate takvu situaciju, kada je u pitanju glavni tužilac, da je u pitanju mešetarenje sa nekim predmetima, onda to mora biti prioritet, ne možete čekati mesec-dva da se te stvari razvijaju i da kalkulišete kako će se razvijati neke političke prilike pa da uskladite svoje ponašanje sa nekim političkim odnosima. To nije bilo korektno, to se trebalo pre završiti. Sve ostalo je za mene bilo očekivano i treba da se desi što pre kako bi onda nesmetano krenuli u obračun sa krupnim koruptivnim aferama – kaže Mektić.\nMinistar bezbednosti BiH veruje da će odlaskom Salihovića početi i hapšenja “krupnih riba”.\n– Kada zavirite u biografiju Salihovića, vidite da on niti jedne optužnice u životu nije napisao i podigao, nijednu istragu nije proveo – dodao je između ostalog Mektić za Klix.ba\n– To su ključne karakteristike glavnog tužioca i ako se opet bude izabrala osoba bez tih kvalifikacija, pitanje je vremena kad ćemo opet zapasti u iste problem – kaže on.


ĐURIĆ: Izjava Pacolija ukazuje na panični strah nekadašnjih komandanata terorističke OVK! • HAPPYTV.RS\nĐURIĆ: Izjava Pacolija ukazuje na panični strah nekadašnjih komandanata terorističke OVK!\n- Jasno je da Pacoli radi u bliskoj koordinaciji sa Kadrijem Veseljijem, koji je danas bio saslušan u Hagu od strane Specijalnog suda za zločine OVK. -\n- Pohrliće ovih dana sve bivše vođe OVK da se slikaju u Račku, kao što je to danas uradio Hašim Tači, kako bi porasli u očima albanske javnosti, ali to ih neće spasiti od odgovornosti za sva zla koja su počinili. Srbija, još jednom upozoravam, neće dozvoliti da antisrpska histerija na KiM preraste u organizovanu kampanju zastrašivanja i progona nevinih ljudi, a da lažne optužnice postanu oružje za novo etničko čišćenje Srba iz naše južne pokrajine. -


Komentar: Kontradiktorni signali iz Beograda | Institute for War and Peace Reporting\nKomentar: Kontradiktorni signali iz Beograda\nAko zelimo da resimo kljucne probleme, Misiji Ujedinjenih nacija na Kosovu bice potrebna saradnja, a ne ometanje.\nBivsi drzavni sekretar SAD Henri Kisindzer postavio je jednom prilikom cuveno pitanje: "Kada hocete da razgovarate sa Evropom, koga cete zvati?" U poslednje vreme, mi iz Misije UN na Kosovu, UNMIK, cesto postavljamo slicno pitanje kada razmisljamo o Beogradu.\nPre nego sto je tragicno nastradao, premijer Srbije Zoran Djindjic ponovo je postavio problem Kosova na dnevni red politickog zivota u Beogradu. Njegova smrt 12.marta dovela je do sasvim razumljivog koncentrisanja na unutrasnje probleme.\nKako se paznja Srbije ponovo usmerava na Kosovo, cini se da je nastala praznina imala za rezultat to da razliciti pripadnici beogradskog tima koji se bavi Kosovom zvuce prilicno neuskladjeno.\nNjihove izjave takodje deluju kao da su u neskladu sa proklamovanom politikom medjunarodne zajednice i stvarnoscu dnevne politike. Dramaticne izjave jednog od srpskih zvanicnika proizvele su u javnosti utisak da je neslaganje izmedju UNMIK-a i Beograda sve vece.\nOtuda bi se lako mogao steci utisak o udaljavanju. Ipak, na operativnom nivou, saradnja izmedju Beograda i Pristine oko pogranicnih pitanja, kao sto su zastita zivotne sredine, povratak, carine i borba protiv organizovanog kriminala, i dalje se nastavlja ujednacenim tempom.\nZapravo, bilo ko kome je stalo do dobrobiti naroda na Kosovu ne moze imati mnogo razumevanja za skorasnje optuzbe koje je potpredsednik srpske vlade Nebojsa Covic izrekao na racun UNMIK-a i Mihaela Stajnera, Specijalnog izaslanika Generalnog sekretara UN.\nAli, to nije nas najveci problem. Potpredsednik je nedavno zahtevao sastanak visoke radne grupe u cilju obezbedjivanja "kontinuiranog i odrzivog kooperativnog pristupa u oblastima od obostranog interesa, radi osiguravanja blagovremenih i redovnih konsultacija i koordinacije", a u skladu sa Zajednickim dokumentom - sporazumom izmedju UNMIK-a i srpske vlade o buducnosti Kosova.\nNa osnovu Covicevog zahteva usaglasen je dnevni red i sastanak je zakazan. Pre nego sto je sastanak poceo, on je privatno razgovarao sa Stajnerom i izneo zahtev da se u poslednjem trenutku prihvate njegovi uslovi koji su odstupali od usaglasenog dnevnog reda. Posebno je zahtevao izrucenje Sefceta Musliua, koji se trazi zbog teskih zlocina pocinjenih sa obe strane granicne linije.\nPotpredsednik je svakako znao da to nije moguce, jer je Musliu uhapsen ne od strane UNMIK-a, vec od strane KFOR-a. Zaista, stice se utisak da je ovaj preduslov posluzio kao kineski zid kojim su definitivno osujeceni ciljevi zbog kojih je sastank sazvan. Kada je Stajner signalizirao da nije u poziciji da izruci osumnjienog, cak i ako bi to zeleo da uradi, Covic je to upotrebio kao opravdanje da odbije ucesce na sastanku koji je sam zahtevao.\nPosle toga UNMIK je bio zatrpan pozivima visokih beogradskih zvanicnika - ukljucujuci Vladimira Bozovica, sefa odeljenja za pravosudje u Koordinacionom centru za Kosovo, koji su zahtevali da Musliu bude "izrucen" Srbiji. Takav izbor reci je prilicno neobican, posto se ovaj termin obicno koristi kada se govori o prebacivanju osumnjicenog iz jedne u drugu suverenu zemlju.\nPrva tacka dnevnog reda sastanka koji je propao zbog uslovljavanja izrucenjem Musliua trebalo je da bude priznavanje kosovskih registarskih tablica u Srbiji. Zajednicki dokument uvazava cinjenicu da su anonimne registarske tablice od sustinskog znacaja za slobodu kretanja kosovskih Srba, i otuda postavlja uslov da ih UNMIK besplatno obezbedi - sto je i ucinjeno.\nProslog avgusta, Beograd je prihvatio protokol kojim se obavezuje da prizna ove tablice, posto one ne bi bile od velike koristi kosovskim Srbima ako sa njima ne bi mogli da udju svojim automobilima i u Srbiju.\nBeograd je, nazalost, u vise navrata insistirao na novim uslovima koji sa ovim nemaju veze, da bi tako opravdao odbijanje da potpise sporazum. Bez ovog sporazuma, kosovski Srbi su prisiljeni da biraju da li ce svoje automobile koristiti samo u protektoratu ili samo u Srbiji.\nTakva igra moze doneti politicke poene nekim krugovima u Srbiji, ali ona u isto vreme ogranicava mogucnost kosovskih Srba da se slobodno krecu. U svetlu ovakvog razvoja dogadjaja, retorika po kojoj UNMIK ne cini dovoljno da obezbedi slobodu kretanja za kosovske Srbe izgleda sasvim neprimereno.\nTakodje, Covic se jednog dana moze zaliti da je Kosovski zastitni korpus monoetnicka organizacija, da bi vec sledeceg dana pozvao Srbe da bojkotuju tu istu organizaciju.\nNasuprot sopstvenim tvrdnjama da su sve obaveze iz zajednickog dokumenta izvrsene, Covicev Koordinacioni centar nije uspeo da resi problem registarskih tablica, niti sustinsko pitanje paralelnih struktura.\nProslog meseca otkriveno je oko 3,5 miliona dinara u skrovistu ispod sedista automobila koji je ulazio na Kosovo iz Srbije, navodno namenjenih isplati penzija. Takvo objasnjenje postavlja vise pitanja nego sto daje odgovora. Zasto vlada Srbije krsi zakone unoseci velike kolicine gotovog novca na Kosovo? Zasto se novac za penzije krije? I zasto, kad smo vec kod toga, Beograd ne placa penzije svim bivsim zaposlenim u industriji zemlje, nezavisno od etnicke pripadnosti?\nPostupci nekih od clanova cesto konstruktivne Koalicije Povratak, na slican nacin zbunjuju njihove partnere na Kosovu. Koalicija je optuzila UNMIK da je otkazao vazan sastanak na temu povratka, a zapravo je sam Povratak onemogucio predstavnike UNMIK-a da prisustvuju sastanku kada je mesto odrzavanja prebacila iz legalnih u nelegalne prostorije.\nCini se, takodje, da vlada izvesna pometnja u odnosima izmedju Covica, s jedne, i ostalih predstavnika Vlade Srbije i medjunarodne zajednice, s druge strane.\nPosle prvog sastanka sa Stajnerom u aprilu, premijer Zoran Zivkovic je izjavio da je sastanak napustio sa saznanjima koja nisu odgovarala onome sto mu je prethodno sugerisano da ocekuje. I ponovo, iz nase perspektive, izgleda da je Covic neuskladjen sa sopstvenim premijerom u pogledu tako vaznih pitanja kao sto je stav o tome kada treba pokrenuti pitanje o konacnom statusu Kosova.\nPosle Stajnerovog nedavnog obracanja Organizaciji za evropsku bezbednost i saradnju pred Stalnim evropskim savetom u Becu, Covic ga je optuzio da preuranjeno poziva na resavanje konacnog statusa Kosova - sto Stajner nijednog trenutka nije spomenuo.\nSa svoje strane, UNMIK salno ponavlja da jos nije doslo vreme za otvaranje pitanja statusa. Zapravo, Zivkovic je taj koji je zatrazio da pregovori o konacnom statusu odmah pocnu - cime je samo ponovio Djindjicev stav.\nCovic takodje tvrdi da SAD ne podrzavaju u celosti planove UNMIK-a da se do kraja godine sve nerezervisane nadleznosti prenesu na privremene institucije na Kosovu. Ovu tvrdnju je tesko razumeti u svetlu zvanicnih izjava koje dolaze iz Vasingtona. Nedavno objavljeni clanak sefa Ureda SAD u Pristini, Rina Harnisa, ne bi mogao biti jasniji i odlucniji u izrazavanju podrske politici UNMIK-a - i to najvise u pogledu prenosa nadleznosti.\nPotpredsednik Vlade Srbije na slican nacin tvrdi da je Evropska unija svesrdno podrzala njegovu politiku prema Kosovu. I u ovom slucaju to ne odgovara stvarnosti. Srpski zvanicnici su nedavno izneli tvrdnje, sasvim netacno, da UN rezolucija 1244 opisuje Kosovo kao pokrajinu Srbije, a dobro je poznato da je status Kosova u rezoluciji ostavljen kao otvoreno pitanje.\nIzjava grckog predsednistva EU kojom se odgovara na Covicevo obracanje Stalnom savetu OEBS-a naglasava da Brisel podrzava rezoluciju 1244 i da su svi jednostrani proglasi o statusu Kosova "kontraproduktivni".\nPored toga, u vezi sa sastankom visoke radne grupe koji je otkazan, u saopstenju EU se kaze, "Zalimo zbog ovog slucaja i verujemo da dijalog treba voditi bez postavljanja uslova." Naravno, onaj koji je postavljao uslove bio je Covic.\nNakon sto se pobrinuo da se sastanak ne odrzi, Covic je izjavio da ce Srbija prekinuti odnose sa UNMIK-om dokle god ovaj drzi Musliua. Momcilo Trajkovic, pripadnik DOS, vladajuce koalicije u Srbiji, postavio je retoricko pitanje: "Kako je moguce da Beograd obustavi saradnju sa UNMIK-om zbog slucaja Musliu, kada postoji toliko vaznijih pitanja koja su i dalje otvorena?"\nNasa poruka Beogradu glasi: saradnja da, ometanje ne. Neke izjave ukazuju na to da je Beograd obustavio saradnju sa UNMIK-om, pa tako i ometanje rada Misije. Ipak, slika na terenu izgleda drugacije u oba aspekta.\nSajmon Hejzlok je direktor odeljenja UNMIK-a za informisanje javnosti.


Osnivači startapa – gorivo digitalne ekonomije - PORTAL\nOsnivači startapa – gorivo digitalne ekonomije\nMožda onima koji ne rade poslove vezane za digital deluje da se previše pažnje posvećuje sektoru čiji je doprinos G20 ekonomijama oko 8%. Međutim, u Velikoj Britaniji otprilike milion i po ljudi zaposleno je u tech sektoru i oni doprinose ekonomiji sa 113 milijardi funti. Ministar kulture i digitalne ekonomije Ed Vejzi često govori o njenom značaju i koliko je postala sveprožimajuća tj. da uticaj digitala ide mnogo dalje od poboljšanja u tehnologiji i mogućnostima interneta.\nOvo je nešto što će najavljeni globalni indeks digitalnog života (TIDL) kompanije Telefónica pokušati da dokaže. Kada se lansira u martu, indeks 34 države će otkriti značaj 4 ekonomska faktora u uspostavljanju balansiranog digitalnog života: pristup, otvorenost, poverenje, preduzetništvo.\nVešti, samopouzdani, preduzimljivi osnivači digitalnih startapa ispituju paradigme u kulturi i društvu. To su startapi koji pomažu da se poveća naš pristup informacijama, poboljšavaju svetsku povezanost i ubrzavaju proces komunikacije. Ovi doprinosi digitalnoj ekonomiji su fundamentalni. Kako kaže Ema Sinkler, osnivač softver kompanije Enterprise Jungle: „Poslovi u digitalnom prostoru nisu ograničeni geografijom, jezikom i fizičkim prostorom. Startap osnivači bave se poslom koji ima potencijal da bude globalan od prvog dana i zbog toga su u poziciji da rastu i iskoriste prilike, a pritom nemaju mnogo prepreka.“startap\nSposobnost digitalnih osnivača da preuzimaju rizik i eksperimentišu sa novim rešenjima pomaže im da brže i lakše dođu do sledeće inovacije. Samim tim i građani i zajednice mogu da imaju korist od poslednje ideje mnogo brže nego što je to ranije bilo moguće. Takođe, ono što dodatno inspiriše je kako ovaj preduzetnički duh omogućava rešavanje određenih problema.\nKompanija Strawberry Energy je odličan primer. Ovaj ambiciozni startap, čije pametne klupe pokreće IoT Tech, trenutno ima oko 400 hiljada korisnika. Ova world-first aplikacija koristi solarnu energiju da poveže ljude na WiFi i dopuni njihove telefone. Ona ne samo da ublažava iritacije smartphone zavisnika širom planete, nego i čuva planetu. Kako kaže osnivač Miloš Milisavljević: „Digitalni biznis može da promeni svet na bolje.“\nStartap servisi koji spadaju u sharing ekonomiju imaće uticaj na celokupnu ekonomiju. Evolucija takve ekonomije olakšava ljudima transport i smeštaj. Uber i Airbnb su ostvarene vizije koje teraju privatni sektor da radi pametnije i bude hrabriji. Pristup finansiranju i sve većoj konektivnosti svakako će doprineti svetu u kojem će startapi cvetati.\nTakođe, skorije istraživanje Telefonike pokazuje da 65% svetskih milenijalsa misli da može da napravi razliku u svojoj lokalnoj zajednici, dok 40% veruje da može da napravi globalnu razliku.\nPostoji šansa za organizacije svake vrste da izvuku pouke i pronađu inspiraciju u biznisima iz rane faze koji su pokrenuli digitalnu ekonomiju koja neće prestati da raste. Podrška postoji, ali tek će univerzalno razumevanje i prihvatanje njihovog načina rada doneti fantastične rezultate. Iako je brzina kojom je digital promenio živote neverovatna, i dalje postoji veliki prostor za napredak.\nTekst objavio: UrednikDatum: 11.02.2016, 00:43 16.01.2017


Dve nedelje do teške odluke: Grčka pred novim izazovom, premijer na mukama - Sputnjik Srbija\n08:02 18 Avgust 2019\nDve nedelje do teške odluke: Grčka pred novim izazovom, premijer na mukama\n13:37 08.04.2019 (osveženo 14:06 08.04.2019) Preuzmite kraći link\nNekoliko nedelja pre evropskih i lokalnih izbora u Grčkoj premijer Aleksis Cipras ponovo razmatra opciju o prevremenim parlamentarnim izborima nakon nekoliko neuspelih inicijativa za povećanje podrške njegove stranke Siriza, prenosi grčki list „Katimerini“.\nImajući u vidu da je, prema aktuelnim anketama, opoziciona Nova demokratija u snažnoj prednosti u odnosu na Sirizu, Ciprasovo insistiranje da će se parlamentarni izbori održati u oktobru, kako je planirano, počinje da zvuči neuverljivo i ponovo je izazvalo spekulacije o potencijalnom održavanju izbora u maju ili u junu, navodi grčki list.\nCipras: Grčka danas predstavlja evropski primer uspeha\nNajave o pokretanju optužnice protiv deset grčkih političara, vezano za aferu u vezi sa podmićivanjem i švajcarskom kompanijom „Novartis“, mogle bi uticati na podršku Ciprasove stranke, ali kako ističe „Katimerini“, uticaj ove istrage na poverenje bi bio ograničen, jer se optužbe ne temelje na dokazima, već na svedočenjima.\nU međuvremenu, poslednja u nizu inicijativa Ciprasove Vlade da se olakša teret Grcima — reforma koja omogućava poreskim obveznicima da vraćaju svoje dugove prema državi u 120 rata, moglo bi povećati rejting Sirize, ali ne dovoljno, smatraju grčki analitičari.\nCipras je takođe promovisao prednosti Prespanskog sporazuma sa Severnom Makedonijom, ali je njegova nedavna poseta Skoplju pokazala da ne postoje neposredna rešenja na zabrinutost grčkih privrednika za zaštitu brenda „Makedonija“.\nTakođe, odobravanje novog predloga za zaštitu prezaduženih je relativizovano pod pritiskom grčkih kreditora, kako bi se osiguralo da zemlja dobije pozitivnu odluku Evropske grupe i obezbedila tranša od jedne milijarde evra.\nPozitivna odluka Evropske grupe o novoj tranši od milijardu evra verovatno će biti iskorišćena od strane Ciprasa u ubeđivanju građana da je Grčka počela da stoji na sopstvenim nogama, ali realnost je da ankete ne ukazuju na rastuću podršku njegovoj stranci, prenosi Tanjug.\nPrema neimenovanim izvorima „Katimerinija“, očekuje se da Cipras donese odluku o terminu održavanja prevremenih parlamentarnih izbora u naredne dve nedelje.


Divčibare vajati - Vajati na Divčibarama - Vajati Divčibare\nDivcibare » Vajati Divčibare\nObjavljeno: четвртак, 10 марта 2016 14:07\nAžurirano: недеља, 31 јануара 2021 23:10\nVajati Divčibare – Ako za vašu narednu avanturu birate Divčibare vajati mogu biti jedna zanimljiva opcija za vas, posebno ukoliko nikada do sada niste odsedali u vajatima. Vajati na Divčibarama se mogu sresti svuda po ovom planinskom kraju, to su malene, drvene kućice, koje su uređene tako da prime posetioce koji žele u njima da odsednu i borave tokom svog odmora na Divčibarama.\nNa Divčibarama se poslednjih godina posebno razvija planinski turizam, razvija se turizam u etno stilu, što govori o tome da se polako vraćamo korenima, da posle velike pažnje koju smo posvećivali velikim svetskim metropolama, želimo da obiđemo i sve lepote koje naša zemlja skriva, da vidimo kako se nekada živelo i kako je to drugo vreme bilo opuštenije, mirnije i možda lepše za život.\nUkoliko i vi planirate odmor tokom zimske sezone i razmišljate o pravom planinskom turizmu, naša preporuka je da posetite vajate na Divčibarama, koji vam mogu dati jedan poseban ugođaj i drugačiju dimenziju odmora, od svih do sada.\nU obližnjim selima, gde možete pronaći vajate, najčešće postoji i mogućnost da uživate u pravim tradicionalnim specijalitetima srpske kuhinje, koji se ovde još spremaju na starinski način, tako da možete uživati u punom ukusu nekadašnje Srbije.\nJedno novo i zanimljivo iskustvo u svakom slučaju, verujemo da vredi probati, a na vama je da na vreme rezervišete svoje mesto.\nDanas na Divčibarama postoji i kompleks apartmana koji se nazivaju Divčibarski vajati. U pitanju su luksuzni apartmani, opremljeni za sva vaša uživanja, koji sa originalnim vajatima zapravo nemaju sličnosti, osim imena, ali ukoliko preferirate takvu vrstu odmora, možete i to pogledati, kada dolazite na Divčibare.\nAko su i vama zanimljivi vajati Divčibare može biti mesto na kome možete doživeti njihovu punu lepotu i čari, tako da će vam taj odmor sigurno ostati u lepom sećanju.\nUkoliko ste malo stariji, dođite da se podsetite kako se nekada živelo i kakve je sve lepote taj način života imao, ako ste malo mlađi, dođite da vidite kako su svi vaši preci živeli nekada, i bili srećni i dugovečni. Vajati na Divčibarama nude posebnu, drugačiju dimenziju odmora i zimovanja, koja vam se može vrlo dopasti, ukoliko ste ljubitelj tradicionalnih vrednosti.\nProbajte ove zime vajate, verujemo da će vam biti zanimljivo i da ćete svakako poželeti da ponovo doživite to iskustvo.


Industrijska Proizvodnja Certifikacija polovnih mašina\nUsluge certifikacije polovnih mašina koje obavlja kompanija SGS – osigurajte kvalitet, sigurnost i trajnost vaše polovne opreme i obezbedite odgovarajuće certifikate koji su vam potrebni, bilo gde u svetu.\nBilo da kupujete ili prodajete polovne mašine, industrijska postrojenja ili vozila, naše usluge certifikacije polovnih mašina pomažu vam da osigurate kvalitet, sigurnost i trajnost vaše polovne opreme. Takođe možemo da osiguramo i usaglašenost vaše opreme sa direktivama i standardima zemlje u kojoj je koristite, kao i bilo koje zemlje u koju planirate da je izvezete.\nKao vodeća svetska kompanija za kontrolu, potvrdu, ispitivanje i certifikaciju, naše iskustvo, stručnost i resursi bez premca omogućavaju vam nezavisnu certifikaciju i kontrolu polovnih mašina. Uz jedinstvenu globalnu mrežu i brojne akreditacije, možemo vam obezbediti potrebne certifikate za bilo koju zemlju u kojoj ih koristite.\nKontaktirajte nas još danas da biste saznali kako vam naše usluge certifikacije polovnih mašina mogu obezbediti odgovarajuće certifikate – bilo gde u svetu.


VITUS RT 2 MW Termoulje-voda\nIzlaz gotovog RT VITUS\nRT toplote VITUS u fazi ugradnje\nEnergetski blok objekta market 6000 m2\nPregled RT VITUS Termoulje-voda\nProhromska spirala hidroispitivanje\nVizuelna kontrola zavarene cevne ploce\nProhromski registri hladnjaka ulja kompresora\nVizuelizacija sistema od 16 RT Vitus u bloku\nNalazite se na specijalizovanom sajtu za predstavljanje opreme za razmenu toplote, posebno dobošastih razmenjivača toplote konstrukcije VITUS. Dobošasti razmenjivači toplote (DRT) ili razmenjivači tipa cev i omotač (en. Shell and tube heat exchangers - STHE) su najstariji, najprisutniji i najsvestraniji aparati razmene toplote, koji mogu da se primene u svakom tehnološkom procesu. Iako su u primeni više od 100 godina i o njima ispisane brojne knjige, uvek ima mogućnosti za dalji razvoj ili kontrolu prethodnih iskustava.\nNamena ovog sajta je teorijski i praktično približavanje ove problematike onima koji imaju potrebu da se informišu, edukuju ili preuzmu pomoćne tehničke alate za samostalno rešavanje nekog problema iz prakse.\nVITUS nije nikakva organizacija ili poslovni subjekat, već skraćenica za konstrukciju dobošastih razmenjivača toplote kreiranih od strane autora.\nU slučaju da Vam je potrebno da izaberete ili nabavite razmenjivač toplote, naročito za specifične tehnološke uslove stoji Vam na usluzi ekipa koja može ponuditi rešenje problema, bilo u obliku projekta, tekućeg izbora (TEIT lista) i izrade tehničke dokumentacije u skladu sa dominantnim preporukama (TEMA standard, EN 13445, ASME VIII div. 1) ili izrade kompletnog proizvoda. Moguća je izrada i drugih specijalnih razmenjivača toplote. Izrada i distribucija razmenjivača VITUS i drugih aparata za razmenu toplote može se obaviti preko privrednih subjekata pod kontrolom autora u skladu sa ugovorima o poslovnoj saradnji ili preko nezavisnih subjekata koje otkupe pravo proizvodnje ili pojedinačnu tehničku dokumentaciju. U Loznici proizvodnja VITUS razmenjivača toplote obavlja se preko PROTEUS doo, ENIKON doo i SZR Inox Metal Mont, detalje o njima videti na sajtu APR.\nSajt http://www.vitus co.rs/, sadrži tri osnovne celine:\nEdukativni, kroz prezentaciju knjge autora M. Rikalovića – Dobošasti razmenjivači toplote i drugih stručnih radova,\nProračunska podrška za izbor i dimenzionisanje razmenjivača toplote\nPrezentacija proizvodnje i izvedenih rešenja razmenjivača toplote.\nLimit of Liability/Disclaimer of Warranty: Ograničenje odgovornosti / Odricanje od jemstva:\nIako je na izradi svih rešenja prikazanih na ovom sajtu učinjen visok napor autora, oni ne daju nikakva jemstva ili garancije na tačnost ili potpunost, a posebno ne proizvode bilo kakve odgovornosti u primeni za određenu svrhu, prošireno dejstvo u drugim situacijama primene, niti na bilo kakav gubitak profita ili komercijalne štete, uključujući i posebne, slučajne, ili druge vrste štete. Korisnik, sva rešenja data na ovom sajtu ili na izvore na koje se poziva ovaj sajt, preuzima takva kakva su, prema svojoj volji i svojoj odgovornosti.\nAutori aplikacije i tehničke dokumentacije VITUS


Zoon politikon: септембар 2020\nIznenadna poseta... Vučića!\nBeograd -- Predsednik Aleksandar Vučić obići će danas radove na izgradnji nove kovid bolnice u Vojnom kompleksu "Zemun ekonomija" na Batajničkom drumu bb u Beogradu.\nIznenadna poseta predsednika gradilištu te bolnice najavljena je sinoć iz njegove pres službe za 8.30 časova ujutru. Gradnja kovid bolnice, od dve koliko je Vučić najavio u jeku epidemije korona virusa, počela je u avgustu, a očekuje se da će biti završena do decembra. Bolnica će, kako je najavio predsednik, biti vrhunska zdravstvena ustanova, sa najmodernijim uređajima, 200 jedinica intenzivne nege i 804 poluintenzivne. On je rekao i da se kovid bolnica gradi da\nVremeplov za 27. septembar 2020.\n27 - 09 - 2007-\nUmro je Nenad Bogdanović, gradonačelnik Beograda, dugogodišnji funkcioner Demokratske stranke i uspešan privrednik. Pod njegovom upravom prestonica Srbije proglašena je najperspektivnijim gradom regiona. Rođen je 1954. diplomirao je na Elektrotehničkom fakultetu, gde je i magistrirao. Bavio se telekomunikacijama, kao uspešan privrednik. Od 2001. godine nalazio se na mestu predsednika Gradskog odbora Demokratske stranke a od 2006. bio je potpredsednik Demokratske stranke.\nOglasio se Lutovac: "Lečić izabran za lidera isključenih članova DS"\nPredsednik Demokratske stranke Zoran Lutovac reagovao je na izbor Branislava Lečića za lidera struje partije koja je danas organizovala izbore. "Lečić izabran za lidera isključenih članova DS", napisao je Lutovac na Tviteru.\nPodsetimo, deo DS koji… »\nOn se sumnjiči da je juče, oko dva ujutru, došao do Jasminine kuće u Beogradskoj ulici u Bariču, merdevinama se popeo na terasu i ušao u njenu sobu.\nPosle njegovog upada izbila je žestoka svađa, a Radovan je u jednom trenutku\nReč je o digitalnoj prevari na osnovu koje su, kako se tvrdi, oštetili američke državljane za 70 miliona dolara. Svi uhapšeni su iz Niša i okoline, neki od njih imaju i dvojna državljanstva, a prema rečima njihovih branilaca, Miloša i Milana Petrovića, nisu ispunjeni uslovi da se oni izruče SAD zbog navedenih krivičnih dela. - Američke vlasti traže ekstradiciju na osnovu sporazuma, koji je potpisan 2016. i ratifikovan prošle godine, ali oni još nisu dostavili....\nStudenti kreću ka Vladi: Ne tražimo milostinju, već fer cenu\nStudenti okupljeni oko inicijative "Zaštitimo studente" krenuli su u protestnu šetnju od Platou ispred Rektorata, do Vlade Srbije.\nOni zahtevaju 30 odsto niže školarine jer, zbog pandemije koronavirusa, nisu dobili kvalitet studiranja koji su i platili. Studenti Ministarstvu prosvete dostavljaju novi rok i najavljuju radikalizaciju protesta. Koliko nas još mora da ode preko da bi se nešto promenilo – samo je jedan od transparenata kojim studenti okupljeni na današnjem protestu ukazuju na problem sa plaćanjem školarina. “Tražićemo sastanak sa premijerkom, sa ministrom prosvete Mladenom\nZamenik ministra spoljnih poslova Ukrajine Vasil Bodnar, u intervjuu za RTV Ora, upozorio na moguce priznavanje tzv. Kosova od strane zvaničnog Kijeva.\nPrema ukrajinskom diplomati, ne bi trebalo praviti paralele između tzv.Kosova i Krima, jer su po njemu dve potpuno različite stvari jedna od druge, prenosi Kosovo online pisanje Gazete ekspres. "Tradicionalno smo opredeljeni za teritorijalni suverenitet zemlje. Ovo je naš princip. Ali za nas ne postoji paralela između ta dva slučaja. To je zato što je slučaj Kosova jedno, a slučaja Krim drugo. U slučaju Kosova imamo zemlju koju su priznale brojne države, a u\n- септембар 23, 2020 Нема коментара:\nBeograd -- Za danas je zakazan novi, drugi sastanak opozicije, sa idejom da se nađe nova, zajednička strategija delovanja.\nMeđutim. već sada je izvesno da se na njemu neće pojaviti predstavnici stranaka Udružene opozicije Srbije (UOS), između ostalih, Stranke slobode i pravde Dragana Djilasa, Demokratske stranke Zorana Lutovca i Narodne stranke Vuka Jeremića. Janko Veselinović, koji je najčešće nastupao u ime UOS, kaže da ih iz Nove stranke, koja je domaćin današnjeg sastanka, nisu konsultovali oko dnevnog reda i datuma održavanja skupa. U međuvremenu je Zoran Živković prekršio dogovor\nPLATON /423-347 p .n.e./\nMiloš Šaponjić osuđen je na jedinstvenu kaznu od četiri godine zatvora za nasilničko ponašanje, nanošenje teških telesnih povreda i napad na službeno lice, odnosno policajca Dejana Palibrka. Na po tri i po godine zatvora osuđeni su Marko Živković i Danijel Gmijović. Napad na Stefanovića dogodio se 23. novembra 2018. godine ispred Mesne zajednice Rasadnik u Kruševcu, gde je on učestvovao na političkoj tribini Levice Srbije.\n- септембар 21, 2020 Нема коментара:\nOn je ovaj zahtev izrekao u utorak na sudu u Noksvilu u američkoj saveznoj državi Tenesi. Optuženi je ranije ove nedelje dva zahteva uputio sudu, u kojima traži da ga osude na smrt. - U slučaju da budem proglašen krivim za ubistvo prvog stepena, dajem slobodu sudu da me osudi na smrtnu kaznu ili doživotni zatvor bez mogućnosti pomilovanja - napisao je Gaj. Uprkos zahtevu za pogubljenjem, Gaj Mlađi nije za sada priznao da je ubio svoje roditelje. - Ovaj zahtev ne...........\n- септембар 19, 2020 Нема коментара:\nNastavlja se suđenje za paljenje ambasade SAD\nBEOGRAD - U Višem sudu u Beogradu danas treba da se nastavi suđenje petorici policijskih službenika koji se terete za propuste u obezbeđenju tokom i posle mitinga "Kosovo je Srbija" 2008. godine, kada je zapaljena ambasada SAD u Beogradu.\nNa suđenju bi trebalo da nastavi sa iznošenjem odbrane prvooptuženi Slobodan Vukolić, koji na početku suđenja u junu izjasnio da nije kriv. Potom bi obrane trebalo da iznesu i ostali optuženi.\nVukolić je u to vreme bio je načelnik Uprave policije Beograda i rukovodio je štabom koji je osnovan zbog mitinga "Kosovo je Srbija". On je detaljno opisao situaciju i dešavanja tokom tog dana i večeri, navodeći da nije imao ovlašćenja za upravlja policijom, budući da je imao---\nMediji: Smenjen načelnik policije Novog Sada, u tajnosti\nNovi Sad -- Načelnik Policijske uprave u Novom Sadu Milorad Šušnjić smenjen je početkom septembra a rešenje o smeni uručeno mu je u sredu uveče, navodi Blic.\nPrema saznanjima tog lista, koje prenosi agencija Beta, rešenje o smeni Šušnjića datirano je na 1. septembar ove godine ali mu je uručeno sinoć, zbog toga što je u prethodnom periodu bio na godišnjem odmoru. Za sada nema zvaničnih informacija o tome zašto je do smene došlo i da li ima veze sa brutalnim prebijanjem mladića u Novom Sadu koje se desilo krajem avgusta, nekoliko dana pre smene Šušnjića. U petak, 11. septembra na društvenim mrežama pojavio se snimak na\nOsnivač „Majkrosofta“ i filantrop Bil Gejts potvrdio je vest da je njegov otac Vilijam Henri Gejts stariji preminuo u 95. godini. Otac jednog od najbogatijih i najuspešnijih ljudi na svetu bolovao je od Alchajmerove bolesti. Gejts stariji je… »\nIma li spasa Italiji?\nNakratko je delovalo da će leto u Italiji pružiti nadu za povratak u normalan život dok se svet bori sa drugim talasom korona virusa.\nItalija je nakon prvog talasa uspela da se izbori sa Kovidom i poželi turistima dobrodošlicu, ali kako leto prolazi tako prolaze i nade za oporavak ovogodišnje turističke sezone u zemlji, piše CNN. Zima dolazi, a sa njom se očekuje i katastrofalni udarac po ekonomiju. Italijanska vlada je, poput mnogih drugih u svetu, pružala pomoć ugroženim firmama i pojedincima, ali kako su brojne putničke restrikcije i dalje na snazi izgubljeni prihodi od turizma dube rupu u\nNova emisija #UtisakNedelje\n"Povukao sam se iz politike u periodu od 2014. do 2018. i u tom periodu su se pojavili novi ljudi - Janković, Radulović, Beli Preletačević.\nU tom periodu je Vučić znatno ojačao, opoziciju skoro uništio, ljude zaplašio", navodi za Nova.rs Dragan Đilas, lider SSP. On je tako odgovorio na navode Marka Milanovića, profesora međunarodnog javnog prava na Univerzitetu u Notingemu, koji je u emisiji Utisak nedelje rekao predsedniku SDS Borisu Tadiću da treba da se skloni, kao i da isto treba da učine i Dragan Đilas i Vuk Jeremić, lider NS. On je naveo da sadašnja opozicija ne može da pobedi Vučića i da treba\nBeograd -- Naredne sedmice trebalo bi da bude održana Skupština na kojoj će biti izabrani predsednik parlamenta i generalni sekretar. Potom sledi i formiranje vlade.\nList piše i da je lider SNS Aleksandar Vučić................\nRenoviranje vile u kojoj je nekada živela Jovanka Broz i pripremanje ovog objekta za novu stanarku premijerku Anu Brnabić, aktuelizovala je priču o državnim rezidencijama i njenim stanarima.\nOvi velelepni objekti širom zemlje koriste različiti državni funkcioneri, a u nastavku teksta upoznaćemo vas reprezentativnim vilama Srbije. Vila “Bokeljka” Ovu vilu, koja se nalazi u ulici Tolstojeva 2a, koristi predsednik Srbije Aleksandar Vučić. Međutim, on ne živi u ovoj vili, već je isključivo koristi protokolarne sastanke. Ovaj objekat od 1.700 kvadrata, namenjen za sastanke državnih delegacija i građen je pre Drugog svetskog rata, a adapitran je 2005.\nSagovornici Danasa o tome da li slede pokušaji opozicije da obnovi i probudi protestnu energiju, uprkos malim odzivima građana Siguran da će protesta protiv vlasti Aleksandra Vučić biti, ali tematskih i više spontanih, nego organizovanih.\nNisam siguran da je protest ispred Radio televizije Srbije, tokom vikenda, trebalo da bude obnavljanje onih redovnih protesta sa kraja 2018. i 2019. godine. Ali, svakako da će se protesti dešavati, pitanje je samo okidača – ocenjuje za Danas Boban Stojanović, politički analitičar, u odgovoru na pitanje da li veruje da će opozicija, uprkos malim odzivima, nastaviti sa organizovanjem demonstracija građana.\nNekoliko desetina građana okupilo se u petak uveče ispred............\nNemački MAN najavio ukidanje 9.500 radnih mesta\nBERLIN - Nemački proizvođač kamiona i autobusa MAN saopštio je da će ukinuti do 9.500 radnih mesta u matičnoj zemlji i u Austriji kako bi smanjio troškove i prebrodio krizu izazvanu korona virusom.\nOtkazi bi trebalo da dovedu do povećanja MAN-ovih prihoda za 1,8 milijardi evra do 2023, navodi se saopštenju. Plan smanjenja troškova uključuje i reorganizaciju MAN-ove razvojne i proizvodne mreže. U saopštenju se dodaje i da bi pojedine fabrike u Nemačkoj i Austriji mogle biti u potpunosti zatvorene, prenela je Hina. MAN je i pre pandemije korona virusa prognozirao pad isporuka u ovoj godini za 10 do 20 odsto.\nDOK MLADIĆ NIJE DOŠAO...\n- септембар 05, 2020 Нема коментара:\nОзнаке: RATKO MLADIĆ\nIvanuša za RTS: U svetu se razvija više od 200 vakcina protiv kovida 19\nU Srbiji se smiruje epidemijska situacija, ocenio je dr Marijan Ivanuša, direktor Kancelarije SZO u Srbiji. Naveo je da je u borbi protiv koronavirusa u Srbiji mnogo toga urađeno dobro. Ivanuša je istakao da je u toku ispitivanje više od 25 vakcina širom sveta.\nDirektor Kancelarije SZO u Srbiji je rekao za RTS da je, kada je reč o situaciji sa koronavirusom u Evropi, najbolje pogledati koliko ima novoobolelih na 100.000 stanovnika u poslednjih 14 dana. "Situacija je trenutno najozbiljnija u Izraelu, Moldaviji i Španiji, a ako pogledamo malo šire, onda u tu grupu ulaze i zemlje iz komšiluka – Crna Gora, Bosna i Hercegovina, Hrvatska, Rumunija i Severna Makedonija, a među njima je i Francuska", rekao je dr Marijan Ivanuša,......................\n- септембар 03, 2020 Нема коментара:\nOglasio se Lutovac: "Lečić izabran za lidera isklj...\nPolitičar ubio ljubavnicu u Bariču, nakon zločina ...\nKo su Srbi hakeri koje traži Amerika: Mozak operac...\nStudenti kreću ka Vladi: Ne tražimo milostinju, ve...\nNapadači na Borka Stefanovića u Kruševcu osuđeni n...\nRaskomadao roditelje i skuvao ih u loncu jer nisu ...\nMediji: Smenjen načelnik policije Novog Sada, u ta...\nĐilas odgovara profesoru: Povukao sam se pa je Vuč...\nLuksuz za odabrane: Ovde se baškare Vučić, Brnabić...\nIvanuša za RTS: U svetu se razvija više od 200 vak...


Zapad se konačno podelio u odnosu prema Rusiji - 19.11.2016, Sputnik Srbija\nZapad se konačno podelio u odnosu prema Rusiji\nPoslednja poseta Baraka Obame kao predsednika Sjedinjenih Američkih Država Evropi pokazala je da i u Vašingtonu i u evropskim prestonicama postoji raskol u... 19.11.2016, Sputnik Srbija\nanalize i mišljenja, vesti, komentari i analitika, ukrajina, velika britanija, grčka, italija, nemačka, sirija, mađarska, kipar, slovačka, berlin, angela merkel, barak obama, politika\n20:47 19.11.2016 (Osveženo: 04:26 26.08.2021)\n© AP Photo / Jens MeyerBarak Obama i Angela Merkel\nPoslednja poseta Baraka Obame kao predsednika Sjedinjenih Američkih Država Evropi pokazala je da i u Vašingtonu i u evropskim prestonicama postoji raskol u odnosu prema Rusiji, piše „Tajm“.\nNajupečatljiviji primer je prijem stražarskog broda Crnomorske flote „Smetljivij“ u Grčkoj, koja je i u Evropskoj uniji i u NATO-u. Krajem oktobra „Smetljivij“ je stigao u grčku luku radi učešća u programima u okviru kulturne razmene dveju zemalja.\n10 Novembar 2016, 11:35\nBez obzira na to što su SAD i EU uvele sankcije Rusiji i optužuju Moskvu da bombarduje civile u Siriji, niko na Zapadu tokom Obamine posete nije izrazio protest Atini. Naravno, pojedini političari u Vašingtonu su saopštili da je ponašanje Grčke „neprihvatljivo“ i da „ne priliči članici NATO-a“.\nIpak, sve o čemu je govorio američki predsednik jeste „važnost održavanja sankcija“ dok god se ne reši sukob u Ukrajini, piše list.\nStrahovanja Obame povodom dejstava ograničavajućih mera su razumljiva. SAD i Nemačka, dve glavne zemlje koje se suprotstavljaju Rusiji, sada nisu u najboljoj formi.\nProšle sedmice na predsedničkim izborima u SAD pobedio je Donald Tramp, koji je obećao da će popraviti odnose sa Moskvom. I pre njegove pobede, međutim, Evropska unija je bila suviše podeljena i zaokupljena unutrašnjim problemima da bi se pažljivo bavila Rusijom, navodi se u tekstu.\nZapadni mediji su pisali o tome da će Obama „predati štafetu“ za građenje odnosa sa Rusijom nemačkoj kancelarki Angeli Merkel. Ipak, u stvarnosti su stvari mnogo složenije — Nemačka nema uticaj, kakav imaju SAD, da objedini Zapad, posebno nakon „bregzita“, smatra autor teksta.\nObama i EU podržali nastavak sankcija Rusiji\n18 Novembar 2016, 13:29\nOd britanskog referenduma Evropa živi „na aparatima“. Tokom protekle tri godine njena politika prema Rusiji gotovo je u potpunosti bila određena okvirima saradnje Merkelove i Obame, sa osloncem u Velikoj Britaniji.\n„Nakon izlaska Velike Britanije iz Evropske unije i Obame iz Bele kuće Merkelova će morati mnogo više da se trudi kako bi navela svoje neodlučne saveznike da održavaju dosadašnju politiku“, piše „Tajm“.\nBez obzira na to što su tokom sastanka u Berlinu glavne evropske zemlje „jednoglasno“ saopštile da nastavljaju politiku sankcija, mnoge članice EU nisu saglasne sa takvim stanjem stvari.\nGrčka, Italija, Mađarska, Slovačka i Kipar već mnogo puta su saopštili da je neophodno oslabiti sankcije, jer one samo štete evropskoj ekonomiji, ne menjajući ponašanje Rusije.\nTe zemlje u velikoj meri zavise od kredita EU i upravo ih to drži uz Merkelovu, ali finansije nikako nisu „najzdraviji način“ da se upravlja „evropskom porodicom“, zaključuje autor teksta.


Poljoprivrednici opštine Gornji Milanovac, koji su ispunili uslove opštinskog konkursa o dodeli bespovratnih sredstava za poljoprivredu i prvi podneli zahteve, potpisali su danas sa predsednikom opštine Milisavom Mirkovićem ugovore o dodeli bespovratnih podsticajnih sredstava za poljoprivredu.\nOvom prilikom, predsednik opštine sa svojim saradnicima upriličio je prijem poljoprivrednicima i čestitao na dobijenim sredstvima sa željom da odobrena sredstva doprinesu unapređenju poljoprivrede na gornjomilanovačkoj teritoriji, a što je i zamisao po Programu podsticaja opštinske agrarne politike.\nTakođe, predsednik Mirković je iskoristio priliku da zamoli današnje potpisnike ugovora da svoj pozitivan primer razglase i podele sa svojim komšijama, rođacima, u svojim mestima i okolnim selima, kako bi i drugi poljoprivrednici konkurisali za ova sredstva.\nNakon efikasne obrade predmeta i na osnovu potpisanih rešenja načelnice Opštinske uprave Gorice Petrović, predsednik opštine potpisao je ugovore sa četrdeset i četiri poljoprivrednika.\n"Novac će vam biti uplaćen već u ponedeljak, a utorak možete ga i podići sa vaših bankarskih računa. Do utroška planiranih sredstava konkurs će biti otvoren, a najkasnije do 15. decembra 2015. godine, mada ukoliko bude imalo potrebe obezbedićemo još sredstava u ove svrhe. Želimo da pomognemo ljudima koji žele da se vrate u ruralnu sredinu i rade na selu" rekao je predsednik Milisav Mirković.\nUtrošena sredstva iz agrarnog budžeta po osnovu danas potpisanih ugovora iznose 2.922.702,00 dinara dok preostali iznos sredstava je 11.027.297,00 dinara.\nBudžetom naše lokalne samouprave za 2015. godinu programom podsticanja razvoja poljoprivrede opredeljena su bespovratna podsticajna sredstva u iznosu od 13.950.000,00 dinara, sa ciljem pružanja finansijske podrške poljoprivrednim proizvođačima na unapređenju poljoprivredne proizvodnje, osavremenjavanju tehnologije proizvodnje, prilagođavanja standarda i kvaliteta tržišta EU.\nPoljoprivrednici mogu računati maksimalno do 300.000 dinara po korisniku na ime subvencije, odnosno od 30 do 60 % vrednosti predmeta subvencije.\nTokom sledeće nedelje biće potpisani ugovori sa ostalim poljoprivrednim proizvođačima koji su podneli zahteve i ispunjavaju uslove za dodelu bespovratnih sredstava za poljoprivredu.


BOREL NA KOSOVU: Sastanak sa Tačijem i pritisak na Prištinu | Ekspres.net\nBOREL NA KOSOVU: Sastanak sa Tačijem i pritisak na Prištinu\nPrištinski analitičar Ramuš Tahiri ocenio je danas da će šef evropske diplomatije Žozep Borel, koji se danas sastaje sa kosovskim predsednikom Hašimom Tačijem i političkim liderima, nastojati da Priština ukine takse, i da se nastavi dijalog sa Srbijom.\nTahiri veruje da će Borel nastojati da uspostavi bolje odnose između Kosova i evropske zajednice, koji, kaže, nisu bili najbolji nakon uvođenja taksi i kritika koje je njegovoj prethodnici Federiki Mogerini upućivala Priština kako je "bila pristrasna tokom posredovanja u dijalogu".\nPročitajte još: Vučić - Izbori su u aprilu, narod će da kaže gde i kako vidi svoju budućnost\nImajući u vidu da je Bore više puta odlagao posetu zbog toga što Priština još nije formirala institucije, Tahiri ocenjuje da je današnji dolazak viskog predstavnika EU na neki način "ubrzao" specijalni izaslanik američkog predsednika, Ričard Grenel, koji je, kaže, inicirao dva sporazuma.\nTahiri navodi da će susret Borela sa kosovskim čelnicima i političkim partijama biti težak, jer se, kaže, mora uspostaviti poverenje koje je nestalo, jer "Kosovo traži alternative".\n"Kosovska javnost ne veruje u evrops ke integracije i očekuje konkretnu pomoć od SAD", naveo je Tahiri koji veruje da će na stolu biti i pitanje vizne liberalizcije za građane.\nGrenelovu inicijativu ocenjuje kao uspešnu i da u Prištini svi pozitivno tumače, ukljucujući i bivšeg premijera Ramuša Haradinaja, koji je ranije govorio da nema nikakvih razgovora sa Srbijom bez priznavanja Kosova.\n"Sada je odustao od toga i rekao da je reč o dobrim sporazumima", navodi Tahiri za Tanjug.\nPrema njegovim rečima, Grenel je "van očiju javnosti" uspeo da se jako važni sporazumi postignu.\nOn očekuje da će najavljeni sporazum o uspostavljanju železničkog saobraćaja doneti korist Prištini, jer kako kaže, sada će Kosovo preko Srbije povezano sa Koridorom 10 i Koridorom 8, ali je železnički saobraćaj je u rasuli budći da u njega nije investirano.\n"Preko ovog sporazuma verovatno ćemo dobiti neke evropske kredite kojim ćemo proširiti mrežu i modernizovati je. Kada je reč o vazdušnom saobraćaju, do sada je postojala zabrana vazdušnog prostora iznad Srbije, pa je tako recimo neko ko je dolazio iz Budimpešte za Prištinu morao da ide preko Zagreba. Sada je taj prostor preko Lufthanze oslobođen", rekao je on.\nOn podseća da je Kosovo sada u institiocuionalnoj krizi. Već nekoliko meseci se ne formira vlada.\n"Rok Aljbinu Kurtiju je 4. Februar, ukoliko je ne formira Hašim Tači će to poveriti nekoj drugoj ili trećoj političkoj organizaciji", kaže Tahiri , ali dodaje da on misli da će se vlada formirati i da se neće ići na nove izbore.\n"Čak i partije koje su bile na vlasti kažu da se voljne izglasati vladu, ali da budu u opoziciji. Jer kako su rekli, žele da vide Kurtija kako odlučuje o teškim problemima, jer je lako kritikovati", preneo je Tahiri.\nViše verujem, kaže da će doći do sporazuma između političkih stranaka da bi se kriza prebordla,sprovele reforme I da se nastavi dijalog i postigne sporazum”, zaključuje Tahiri.\nkosovo priština takse Ričard Grenel Žozep Borel


Dveri traže zakon o registrovanju stranih agenata u nevladinim organizacijama | WebTribune\nHome U FOKUSU Dveri traže zakon o registrovanju stranih agenata u nevladinim organizacijama\nSrpski pokret Dveri podseća javnost i ponavlja predlog iz svog predizbornog programa, da se pod hitno donese Zakon o registrovanju agenata stranih interesa, sa posebnim akcentom na NVO sektor, stoji u novom saopštenju Dveri.\nDakle, sve NVO, koje se finansiraju iz inostranstva, moraju i dužne su da se upišu u Registar agenata stranih interesa (RASI), po uzoru na američki Zakon o registrovanju stranih agenata (Foreign Agents Registration Act, FARA), a i na slične zakone koji su doneti u Ruskoj Federaciji, navode Dveri.\nRegistar agenata stranog interesa u Srbiji (RASI), bi trebao da bude dostupan javnosti, sa kompletnim podacima, počevši od iznosa novca, koji pristiže iz inostranstva, izvora tog novca i svrha upotrebe tih donacija u Srbiji. Ovo bi bilo od velikog značaja, jer bi tako sve naše relevantne državne institucije i mehanizmi, počevši od bezbednosnih, pa sve do izvršnih, mogli da izvrše procenu, da li određena NVO radi u interesu Srbije ili narušava njen integritet, poručuju Dveri.\nUkoliko se takve nevladine organizacije, koje se finansiraju iz inostranstva, ne registruju, povlačiće krivičnu odgovornost odgovornih lica i na kraju zabranu rada organizacije. Na ovakav način, zaštitićemo razvoj loših stranih uticaja u Srbiji, čiji je cilj stvaranje nestabilnosti i pokušaj delovanja kroz institucije Republike Srbije, navode Dveri.\nSve ozbiljne zemlje donose ovakve zakone, jer su oni u interesu države i svih građana, koji u njoj žive. Vlada, koja ne želi da donese Zakon o registrovanju agenata stranih interesa, može se smatrati kao direktni učesnik kolonizacije sopstvene zemlje, kaže se u saopštenju.\nPodsećamo, prvi zahtevi za donošenjem ovakvog zakona u Srbiji su se mogli čuti još pre nekoliko godina tokom javne inicijative organizacije SNP Naši koji su skrenuli pažnju na ovu problematiku objavljivanjem spiska „iz inostranstva plaćanih NVO“ koje su nazivali „antisrpskim“.\nMediji su okarakterisali skandaloznom akciju SNP Naši u kojoj je cela Srbija oblepljena sa plakatima „Strani agent, a ne državni heroj“ na kojoj je bio lik pokojnog premijera Zorana Đinđića. Ova organizacija je lepila i plakate sa spiskom domaćih NVO koje deluju na teritoriji Srbije, a finansirane su iz inostranstva.\nDuvan i cigarete nisu isto, jedan je bezbedan, drugi opasan – VIDEO\nVUJOVIĆ NA VRHUNCU SA MMF I SVETSKOM BANKOM: Srbija došla do tačke sa koje nema povratka …


BZNR ~ Pogledaj teme - OBELEŽEN SVETSKI DAN VODA 22.03.\nPoslao: Sre Mar 23, 2016 11:26\nMinistarka poljoprivrede i zaštite životne sredine Snežana Bogosavljević Bošković izjavila je danas da se količine pijaće vode konstatno smanjuju i da će u narednih 10 godina potrošnja vode porasti za 58 odsto.\nOna je, kako se navodi u saopštenju Ministarstva poljoprivrede, obilazeći jezero Bovan kod Sokobanje povodom Svetskog dana voda 22. marta, kazala da vode predstavljaju nacionalno blago i kapitalni resurs svake države i da će je biti dovoljno samo ako se racionalno koristi.\n"Štedimo i čuvajmo vodotokove svakog dana i u svakoj prilici, jer će to u budućnosti biti izuzetno značajno", rekla je Bogosavljević Boškovićeva.\nOna je podsetila da se Svetski dan voda obeležava od 22. marta 1993. i da je akcenat svake godine na pitanju koje odgovara trenutnoj ili budućoj aktuelnoj temi u vezi s vodama.\nU saopštenju Ministarstva poljoprivrede i zaštite životne sredine se navodi da je osnovni cilj obeležavanja Svetskog dana voda da se ukaže na značaj tog neprocenjivog prirodnog resursa kako bi drušvo postalo odgovornije prema vodama.\n"Obeležavanjem Dana voda skreće se pažnja javnosti na neophodnost sprovodjenja aktivnosti kojima se sprečava neodgovorno ponašanje kada su u pitanju vode i uspostavlja sistem održivog upravljanja vodama kako bi vode u odgovarajućem stanju ostale budućim generacijama, koje bi već bile edukovane da racionalno koriste ovaj resurs", ističe se.


Banjaluka dobija nova brojila za struju Banjaluka dobija nova brojila za struju\nBanjaluka dobija nova brojila za struju\nObjavljeno: 24. 2. 2015 u 10:17h\nPreduzeće “Elektrokrajina” ove godine na području Banjaluke planira ugradnju 700 električnih brojila za daljinsko očitavanje električne energije, rečeno je u ovom preduzeću.\n“Cilj uvođenja daljinskog očitavanja potrošnje struje je smanjenje troškova preduzeća (nema izlazaka radnika na teren), brži i bolji uvid u stanje na brojilu, smanjenje neovlašćene potrošnje i unapređenje usluga (smanjuje se uticaj ljudskog faktora i grešaka u očitanju)”, naveo je portparol “Elektrokrajine” Predrag Klincov i dodao da troškove zamjene brojila snosi preduzeće.\nOn je rekao da je ovo preduzeće na području grada Banjaluka, zaključno sa 1. oktobrom prošle godine, ugradilo 14.605 brojila za daljinsko očitavanje potrošnje, najviše u naseljima Starčevica, Lauš, Petrićevac, Srpski Milanovac, Kuljani, Zalužani i u dijelu Borika.\nKlincov je naglasio da su mjere izmještanja mjernih mjesta i uvođenja daljinskog očitavanja potrošnje uticale na smanjenje distributivnih gubitaka u Banjaluci za čak 5,8 odsto u protekle dvije godine.\n“Distributivni gubici u Banjaluci su na kraju 2012. godine iznosili 19,4 odsto, na kraju 2013. godine su smanjeni na 15,55 odsto, da bi na kraju 2014. godine bili svedeni na 13,6 odsto”, naveo je Klincov.


Vi ste ovde: Pregled Projekat VIEW\nProjekat VIEW je rodjen sredinom 1980-tih u Institutu "Mihajlo Pupin" (IMP) u Beogradu. Projekat je započeo kao rezultat rastućih potreba i zahteva za daljinskim nadzorom i upravljanjem regionalnim elektroenergetskim sistemima u okviru Elektroprivrede Srbije - EPS, koji je doveo do koncipiranja modernog SCADA (Supervisory, Control and Data Acquisition) sistema. I pored činjenice da je tada raspoloživa tehnologija ograničavala inicijalni dizajn sistema na više načina, ukupni rezultat projekta predstavljao je veliki uspeh. Ubrzo su sledili novi ugovori, a projekat VIEW je našao mesto i u drugim regionima i drugačijim upravljačkim sistemima.\nPočetna hardversko/programska platforma u izradi SCADA sistema bili su DEC PDP mini-računari i VMS operativni sistem, uz potpunu orijentaciju na sopstvenu ATLAS opremu (daljinske stanice i dr.). Po "eksploziji" personalnih računara (PC) i računarskih mreža u 1980/90-tim, uvedena je Intel tehnologija i Linux operativni sistem, a postojeći SCADA softver prebačen na novu hardversku platformu i TCP/IP okruženje. Ovaj potez je praćen i sa nizom drugih poboljšanja SCADA sistema koje su sada postale moguće zahvaljujući novoj i savršenijoj tehnologiji, kao i novoj generaciji ATLAS uredjaja, razvijenih u medjuvremenu. Razvijeno je i pušteno u pogon više verzija VIEW SCADA sistema: IMP-SCADA, DUNAV, VIEW6000, VIEW2, sve do današnjeg VIEW4, uz zadržanu medju-generacijsku kompatibilnost. Pri tome je svaka naredna generacija donosila niz poboljšanja i širila horizonte u primeni SCADA sistema.\nRad na projektu VIEW još uvek traje. I dalje uporno radimo na boljim i savremenijim rešenjima, a za budućnost predvidjamo još snažnije i pouzdanije VIEW SCADA sisteme\nVIEW4 je pravi izbor za nadzor i upravljanje složenim procesnim sistemima. Inherentna fleksibilnost i skalabilnost VIEW4 sistema garantuju optimalna rešenja u implementaciji u različitim upravljačkim sistemima i različitim procesima. Mi smo napravili VIEW4 SCADA sistem imajući u vidu vaše potrebe - to jeste i razlog zašto ga mi zovemo VIEW4U, što u engleskom izgovoru znači: "View for you", odnosno u prevodu "Pogled za vas".\nZa više detalja o projektu VIEW4 pogledajte VIEW4 Centar (www.view4.rs).


Legendarni fudbaler Fenera zvanično završio karijeru... - Sportske.net\nLegendarni fudbaler Fenera zvanično završio karijeru...\nJedan od najboljih igrača turskog šampionata u njegovoj istoriji, brazilski internacionalac Aleks de Souza, juče je i zvanično završio karijeru.\nAleksandro De Souza poznatiji kao Aleks najveći trag u svojoj karijeri ostavio je u Fenerbahčeu i jedan je od najzaslužnijih za veliki rast ovog kluba u periodu od sredine prethodne decenije do 2012. godine kada je napustio ovaj klub.\nOsim što je igrao za Fenerbahče, ovaj majstor koji važi za jednog od najpotcenjenijih fudbalera među vezistima u prethodnoj deceniji, igrao je samo za brazilske timove (Koritibu, Palmeiras, Flamengo i Kruzeiro), ako izuzmemo polusezonu koju je odigrao u Parmi gde je odigrao samo 5 mečeva.\nKarijeru je završio u timu u kome je počeo karijeru, Koritibi, a od decembra ne igra fudbal. Juče je proslavio završetak svoje karijere koja je, barem se nama čini, mogla da bude mnogo uspešnija.\nOrganizovan je humanitarni meč koji je bio i oproštaj za ovog braziskog asa, pisali smo o tome u toku dana kada je sudija napravio mali šou na njegovom oproštaju.\nNosio je i dres reprezentacije Brazila 48 puta, postigao 14 golova, a sa ovom reprezentacijom je dva puta osvajao Kopa Amerika. Nosio je i kapitensku traku na nekoliko utakmica.\nU svojoj karijeri je osvajao tri puta prvenstvo Turske sa Fenerom, ima i jedan Kopa Libertadores u Brazilu, a bio je i najbolji igrač turskog šampionata dva puta, baš kao i najbolji strelac.\nNajbolji je asistent Lige šampiona u sezoni 2007-08 sa 6 asistencija.\nOstaje velika žal što nije zaigrao za renomiraniji klub u Evropi od Fenerbahčea... Pogledajte za kraj neke od njegovih najboljih poteza u periodu dok je nosio dres turskog tima.


133. sjednica Vlade Zeničko-dobojskog kantona - Portal 072info\nAutor teksta Redakcija 7. Novembra 2013.\nPremijer Zeničko – dobojskog kantona Munib Husejnagić, sazvao je 133. sjednicu Vlade Zeničko-dobojskog kantona na osnovu člana 20. stav 1. Poslovnika o radu Vlade Zeničko-dobojskog kantona.\nSjednica je zakazana za četvrtak, 07. novembar 2013. godine, s početkom od 13:00 sati u zgradi Kantona.\nInicijativa Senaida Begića, poslanika u Skupštini Zeničko-dobojskog kantona za izmjenu Zakona o JU Univerzitet u Zenici („Službene novine Zeničko-dobojskog kantona“, broj: 6/05, 11/06, 6/09, 10/11, 16/11 i 15/12), sa Prijedlogom Zaključka o djelimičnom prihvatanju;\nInicijativa Senaida Begića, poslanika u Skupštini Zeničko-dobojskog kantona, za izmjenu Zakona o visokom obrazovanju („Službene novine Zeničko-dobojskog kantona“, broj 6/09 i 9/13), sa Prijedlogom Zaključka o prihvatanju;\nPrijedlog Odluke o odobravanju finansijskih sredstava-subvencioniranje troškova certifikacije energetske efikasnosti građevinskog objekta Farma „AMK“ vl. Krivić Mevludin i Krivić Arslan u Zenici.


Raste broj Španaca koji bi da se vakcinišu , 40 odsto bi čim\nTanjug 21. decembra 2020. 14:18\nMADRID – Broj Španaca koji su spremni da prime vakcine protiv kovid-19 čim one postanu dostupne, porastao je na preko 40 odsto u poslednjoj zvaničnoj anketi objavljenoj danas.\nOvo je više u odnosu na 37 odsto koliko je pokazalo prethodno istraživanje sprovedeno pre mesec dana, saopštio je Centar za sociološke studije (CIS) koji je sproveo studiju, prenosi Rojters.\nIako je 28 odsto ispitanika u istraživanju CIS-a reklo da neće odmah primiti vakcinu, to je veći pad u odnosu na 47 odsto njih u prethodnoj anketi objavljenoj 18. novembra u kojoj je postavljeno isto pitanje.\nPosle novog porasta infekcije u protekle dve nedelje, još 16,2 odsto ispitanika u anketi izjavilo je da bi bilo spremno da se vakciniše ako vakcina „ima efikasnost, ako je testirana i ako je pouzdana“.\nIstraživanje je sprovedeno od 1. do 9. decembra među 3.800 ljudi.\nDesetine ljudi uhapšene u Rusiji na demonstracijama za opozicionara…\nU Republici Srpskoj 108 novoobolelih, devet preminulih\nBrizna širenja virusa smanjena\nŠpanija, koja je jedna od zemalja koja je najviše pogođena korona virusom, planira da započne svoju kampanju dobrovoljnog vakcinisanja 27. decembra kojom treba da se imunizuje oko 20 miliona ljudi do maja ili juna 2021,navodi agencija.\nDesetine ljudi uhapšene u Rusiji na demonstracijama za…\nRedovi za vakcinaciju na Sajmu, počelo uređenje hale 3\nNorveška uvodi stroge mere zaključavanja zbog Covid 19


Kriza na jugu Srbije\nVreme broj 527, 8. februar 2001.\nHrabrost za normalnost\nČovićev projekat rešenja krize na granici sa Kosovom možda deluje kao utopija, ali za sad nema ozbiljnu alternativu\nPotpredsednik srpske vlade Nebojša Čović izabrao je pomalo neobičan način da javnosti predstavi svoj plan za smirivanje situacije u opštinama Preševo, Medveđa i Bujanovac. Čović je to učinio na seminaru "Kuda sa buldožerom? Srbija posle Miloševića" koji je prošle nedelje održan u beogradskom hotelu Hajat u organizaciji Helsinškog odbora Srbije i vašingtonskog Instituta za mir. Na skupu se od Čovića očekivalo da prigodnim govorom pozdravi učesnike i otvori diskusiju; umesto toga, on je pred stotinak domaćih i stranih intelektualaca, diplomata i novinara, gotovo čitav sat govorio o grehovima Miloševićevog režima, a zatim ukratko izneo svoj recept za postepeno smirivanje, a zatim i trajnu stabilizaciju stanja u tri srbijanske opštine koje se graniče sa Kosovom. Tek nekoliko dana kasnije, agencije su javile da je plan predočen i saveznom predsedniku Vojislavu Košutnici i republičkom premijeru Zoranu Đinđiću.\nOvim nekonvencionalnim manevrom Čović se možda poslužio kako bi izbegao da njegov plan, pre nego što dođe u javnost, postane predmet beskrajnih internih rasprava i usaglašavanja unutar DOS-a i državnih organa. S obzirom na različite stavove političkih lidera o ovom problemu, te rasprave bi po svemu sudeći imale za rezultat razvodnjavanje plana, a u svakom slučaju odložile bi njegovu primenu. Kratko vreme pre seminara u "Hajatu", Čović je javno polemisao sa Zoranom Živkovićem, saveznim ministrom policije. Na Živkovićevo obećanje da će u roku od nekoliko nedelja razjuriti naoružane pripadnike samozvane Oslobodilačke vojske Preševa, Medveđe i Bujanovca (UČPMB), iz tampon zone koja odvaja naše snage bezbednosti i NATO, Čović je sarkastično poručio "Živkoviću da to učini sam, ukoliko misli da može, uz pomoć onih ukrajinskih policijskih pasa koje namerava da uveze". Ovo prijateljsko prepucavanje morao je da prekine premijer Đinđić, sugestijom da ministri "ne bi trebalo da daju takve izjave." "U stvari, ne bi trebalo da ih daju uopšte", rekao je Đinđić uoči svoje prve zvanične posete SAD-u Dva dana kasnije, Čović je izašao sa svojim planom.\nSRCA I DUŠE: Sasvim sažeto, Čovićev plan u tri faze, koje "Vreme" u ovom broju prenosi u celosti, svodi se na uklanjanje osnovnih uzroka problema koji su doveli do krize na jugu, a to je dugogodišnja diskriminacija Albanaca na tom području. Stoga je prva i najvažnija faza plana "integracija Albanaca u državni i društveni sistem i poštovanje njihovih ljudskih prava u skladu sa evropskim standardima", odnosno na pridobijanje srca i duša lokalnog stanovništva. Tek potom, u drugoj i trećoj fazi, išlo bi se na demilitarizaciju i uspostavljanje čvrstih temelja za normalan i stabilan život u ove tri opštine.\nVeć na prvi pogled jasno je da će najviše problema u realizaciji ovog plana biti upravo u prvoj fazi, u kojoj albansko stanovništvo treba da dobije mogućnost da se aktivno uključi u lokalnu policiju i organe samouprave. Lokalni Albanci, naime, odavno su se odvikli da od države Srbije očekuju išta dobro: mada za zericu blaža od tretmana kosovskih Albanaca, politika Miloševićevog režima prema Albancima sa juga Srbije svodila se na uporno i sistematsko ubeđivanje da Srbija nije njihova država i da oni u njoj mogu biti samo građani drugog reda. Simbolično prisustvo manjeg broja Albanaca u opštinskim organima služilo je samo kao privezak te politike, a ono što se u međuvremenu dogodilo na Kosovu konačno je zapržilo čorbu. Albanci sa juga nemaju medije na svom jeziku, teško dobijaju posao u državnim firmama, a u policiji ih, naravno, nema uopšte. Problem je pogoršan time što je nakon povlačenja srpskih snaga bezbednosti sa Kosova, na tom području skoncentrisano mnogo policajaca iz pokrajine koji se teško privikavaju na novu politiku prema civilima. Zbog toga ne iznenađuje što su dosadašnji napori nove vlasti da uspostavi minimum poverenja do sada dali minimalne rezultate: na konkurs za policajce prijavilo se svega šest Albanaca, čija se imena drže u tajnosti kako ih ne bi stigla osveta njihovih sunarodnika, a bujanovački radio na albanskom jeziku, koji je pokušala da uspostavi bivša ministarka Biserka Matić, nikako da počne da radi. Situaciju komplikuje i činjenica da su opštine Preševo, Medveđa i Bujanovac tradicionalno najsiromašnije opštine na inače siromašnom jugu Srbije.\nTAČKE OTPORA: Najžešći otpor Čovićevom planu ipak su pripadnici UČPMB-a koji su početkom ove nedelje krenuli u dosad najžešću ofanzivu. Paralelno, preduzeli su korake sa ciljem da umerene albanske predstavnike, poput predsednika opštine Medveđa Rize Haljimija i Šaipa Kamberija iz lokalnog Odbora za ljudska prava, politički izoluju i isključe iz eventualnih pregovora. Na sastanku sa liderima vojnog i političkog krila UČPMB-a održanog ove nedelje u Gnjilanu, umereni Albanci bili su prinuđeni da mesto za pregovaračkim stolom ustupe naoružanim ekstremistima. Komandanti UČPMB-a su nakon toga najavili da će formirati svoj pregovarački tim, kao i sopstvenu političku platformu za pregovore. Unapred je moguće pretpostaviti kako će ta platforma izgledati: tražiće se kompletno povlačenje srpske vojske i policije iz tri južne opštine (a možda i šire) i stvaranje uslova da se Kosovo proširi na istok. Iako Beograd za sada ne isključuje mogućnost direktnih razgovora sa ljudima koji su još uvek zvanično teroristi, malo je verovatno da bi bilo ko pristao na ovakav "minimum".\nPregovori sa UČPMB-om biće otežani zbog same strukture ove organizacije, koja je mnogo labavija nego što se obično misli, i nikako se ne može svesti na "Tačijevu vojsku", kako ju je nedavno okarakterisao Đinđić. Naime, udeo Hašima Tačija u dešavanjima na jugu Srbije gotovo je minimalan spram uloge nekih drugih komandanata bivšeg UČK-a na koje međunarodni faktori imaju mnogo manje uticaja nego na Tačija. Oružje, ljudi i instrukcije stižu od Ramuša Hajrudinaja i komandanta Remija, koji nakon rata na Kosovu nisu zadovoljili svoje političke ambicije, ali i od Albanaca iz zapadne Makedonije, za koje tampon zona predstavlja idealan poligon za obuku i dvosmerni promet oružja. Ovim ljudima definitivno nije u interesu nikakva stabilizacija pregovorima, i jedina im je nada da će upornim provokacijama dovesti do direktnog sukoba VJ-a i NATO-a. Uz to, lokalni komandanti UČPMB-a, kao što je na primer "komandant Leši" (na albanskom "Dlakavi"), već su se navikli da im svako malo u posetu dolazi kakav ambasador ili neki drugi visoki međunarodni posrednik. "Ti ljudi su do juče bili obični seljaci, a sada su uvrteli sebi u glavu da su jako važni", kaže jedan zapadni diplomata koji je često imao prilike da razgovara sa predstavnicima UČPMB-a. "Sa njima je jako teško postići bilo kakav kompromis."\nZRNO NADE: Konačno, otpor u vidu opstrukcije mogao bi se očekivati iz samog DOS-a, čiji pojedini lideri kao da zastupaju tezu onog američkog generala koji je povodom ideje da se komunizam u Vijetnamu suzbije pridobijanjem srca i duša lokalnih seljaka odgovorio: "Zgrabite ih za jaja, pa će srca i duše sami da krenu." Oni koji misle da bi se sve dalo jednostavno rešiti dobijanjem "zelenog svetla" od međunarodne zajednice da naša vojska uđe u demilitarizovanu zonu i "počisti bandu" morali bi odmah da se zapitaju: a šta potom? Naime, čak i ako se unapred prežale neminovne vojne i civilne žrtve takvog "čišćenja", pripadnici UČPMB-a bi se najverovatnije privremeno povukli na Kosovo, da bi se vratili u zonu čim se naše snage povuku. Ponovo bismo, dakle, imali istu situaciju, samo još goru, jer bi se u međuvremenu prolilo mnogo krvi.\nStoga je Čovićev plan, bez obzira na sve teškoće i na zakašnjenje od gotovo deset godina, jedino pametno što se u datim okolnostima može postići. Ohrabruje i činjenica da je plan u osnovi prihvaćen kod kuće, te da je naišao na izuzetno povoljan prijem u Vašingtonu i Briselu. I konačno, plan je, uz izvesne ograde, povoljno ocenio i Veton Suroi, izdavač prištinske "Kohe Ditore" i čovek sa priličnim uticajem na Kosovu. I pre svega, ohrabruje što je plan skovao čovek bez ideoloških i nacionalnih predrasuda, sa nespornom reputacijom pragmatičara.\nStajući lično iza svog plana, Čović je napravio hrabar potez: sa jedne strane, rasteretio je rukovodstvo Srbije i Jugoslavije problema koji već neko vreme usisava isuviše vremena i energije, dok je sa druge preuzeo na sebe ogroman politički rizik. Ukoliko njegov plan pukne pod kišom šrapnela i olova koji ovih dana pljušte iz bezbednosne zone, Čović će platiti cenu svoje "golubije" strategije; ali ako uspe da ostvari makar polovinu prve faze, sebi je trajno obezbedio vodeće mesto na političkoj sceni Srbije.\nAlbanski teroristi na jugu Srbije ugrožavaju Republiku Srbiju i SRJ, njihov teritorijalni integritet, mir u regionu, život, bezbednost građana i njihova osnovna ljudska prava. Suzbijanje albanskog terorizma pitanje je od najvišeg državnog interesa za Republiku Srbiju i Saveznu Republiku Jugoslaviju. Njegovo rešavanje zahteva jedinstven pristup svih državnih i političkih činilaca, izražen u jedinstvenoj državnoj strategiji koja podrazumeva:\n1. Rešavanje krize mirnim putem uz učešće predstavnika albanske nacionalne zajednice i predstavnika međunarodne zajednice;\n2. Stalnu spremnost i gotovost snaga bezbednosti da zaštite građane, naselja i komunikacije, spreče širenje terorizma van KZB i izvedu antiterorističku akciju ukoliko ona bude neophodna i prihvatljiva;\n3. Obezbeđenje multietničkog društva u regionu uz poštovanje svih građanskih i ljudskih prava Albanaca i očuvanje osnovnih interesa Srba u regionu, ali i na Kosovu i Metohiji.\nZadaci na rešavanju krize mirnim putem, po fazama\nCilj ove faze je da se uvere: međunarodna zajednica, albanska nacionalna zajednica, domaća i strana javnost pa i teroristi u spremnost države da sve probleme rešava mirnim putem državnim, političkim i diplomatskim sredstvima. Ekstremistički opredeljenim Albancima i teroristima posebno treba ugasiti militantne nade, a praktičnim merama pokazati Albancima da svoja građanska prava mogu ostvariti prema svetskim standardima, da nema rešavanja terorizmom i nasiljem. Do rešenja krize moguće je doći mirnim putem u okviru Republike Srbije i SRJ, bez promene granica i bez posebnog statusa, a što je potpuno u skladu sa stavom međunarodne zajednice. U ovoj fazi realizovale bi se sledeće mere:\n1. Integracija Albanaca u državni i društveni sistem i poštovanje njihovih ljudskih prava u skladu sa evropskim standardima, što bi podrazumevalo:\n- usklađivanje nacionalnog sastava zaposlenih u državnim službama, privredi i društvenim delatnostima sa nacionalnom strukturom stanovništva;\n- obezbeđivanje odgovarajuće zastupljenosti Albanaca u Izvršnom odboru skupštine opštine i u Vladi Republike Srbije (do izmene odgovarajućih zakona o izborima i o lokalnoj samoupravi), a nakon izmena zakona i u skupštini opštine i Narodnoj sskupštini Republike Srbije;\n- suzbijanje svih oblika kršenja ljudskih prava, pojačanom kontrolom zakonitosti rada policije i drugih državnih organa, uz slobodu pristupa akreditovanim organizacijama za ljudska prava, radi uvida u stanje u toj oblasti i otvaranje kancelarije za ljudska prava u mesnim zajednicama;\n- obavljanje policijske službe i preduzimanje mera prema građanima od strane nacionalno mešovitih patrola policije (Albanac – Srbin).\n2. Direktan, jasan i javan međunarodni pritisak na albanske teroriste izražen stavom, odlukom ili drugim aktom SB UN-a ili drugog organa međunarodne zajednice o tome da je njihov cilj o autonomiji, specijalnom statusu ili o promenama granica u Republici Srbiji neprihvatljiv, neostvariv i neopravdan, i da neće imati međunarodnu podršku za takav cilj i za korišćenje terorističkih sredstava i metoda.\n3. Zaštita građana, naselja i komunikacija, adekvatnim rasporedom, opremom i merama policije iza svojih položaja, održavanje njihove spremnosti za brz odgovor na terorističke akte i za izvođenje antiterorističke akcije po potrebi i odluci nadležnih organa i iznalaženje rešenja za prevazilaženje ograničenja u intervenciji policije i vojske u KZB.\n4. Demilitarizacija Lučana i Velikog Trnovca (kao uzorni primer demilitarizacije celog područja) uz verifikaciju i garanciju međunarodne zajednice (KFOR).\n5. Priprema i donošenje plana ekonomske i socijalne revitalizacije regiona, uključujući i zbrinjavanje raseljenih lica sa Kosova i Metohije, uz međunarodnu finansijsku pomoć.\nOva faza bi otpočela kada se na uzornom primeru Lučana i Velikog Trnovca pokaže da je postupak demilitarizacije obostrano prihvatljiv i da se takav postupak može nastaviti i u drugim mestima po principu "korak po korak". Ova faza može otpočeti kada budu vidljivi i bar delimično realizovani zadaci iz prve faze, čime bi se Albanci uverili da je njihova realizacija do kraja izvesna. Demilitarizacija bi se realizovala uz pomoć međunarodne zajednice.\nRealizuje se u potpunosti po okončanju druge faze na osnovu i u skladu sa planovima privredne, političke i socijalne revitalizacije regiona. Njen cilj je prosperitetan razvoj multietničke zajednice na demokratskim principima uz poštovanje ljudskih prava i prava manjina prema savremenim standardima.\nRešenje krize na teritoriji opština Preševo, Bujanovac i Medveđa nemoguće je bez učešća i podrške međunarodne zajednice. Zbog takvog nezaobilaznog značaja predstavnika međunarodne zajednice u rešavanju krize, neophodno je utvrditi sledeće:\n1. Koje međunarodne organizacije i na kojim zadacima treba uključiti u rešavanje krize (KFOR, UNMIK, EUMM, UNHHCR, OEBS, NATO, posmatračke komisije, humanitarne organizacije);\n2. Režim njihovog kretanja i mogućnost otvaranja njihovih kancelarija u Preševu, Bujanovcu i Beogradu;\nPosebni zadaci državnih organa na saradnji sa međunarodnom zajednicom vezani su za rešenje krize.\n(Iz izlaganja na seminaru Helsinškog odbora za ljudska prava i\nAmeričkog instituta za mir 30. januara u Beogradu)


Zaharova: Samo nas je bratski odnos prema Ukrajini sprečio da uništimo "te gumenjake" | Vestinet.rs\nPočetna POGLEDI\tZaharova: Samo nas je bratski odnos prema Ukrajini sprečio da uništimo „te gumenjake“\n„Nijedna zemlja na svetu ne bi sebi dozvolila da ima posla s tim bezumnicima u svojim teritorijalnim vodama, da traži od njih signale, da pita ko su, da odugovlači rizikujući pritom živote svojih ljudi, da šalje tamo takav broj ljudi i da čitav dan, ručno, pokušava da ih zaustavi. Nijedna zemlja, samo mi… Samo će bratski narod nekoliko sati pokušavati da prizove nekakav glas razuma, i da to čini svojim snagama“, izjavila je Zaharova za televizijski kanal „Rusija 1“.\nVojni brodovi ukrajinske mornarice su 25. novembra ujutru povredili državnu granicu Rusije i nekoliko sati izvodili opasne manevre, ne reagujući na legalne zahteve ruskih vlasti.\nKijevske vlasti su optužile Rusiju za agresiju i uveli ratno stanje u deset oblasti. Ratno stanje podrazumeva mogućnost privremenog ograničenja ustavnih prava i sloboda građana, uključujući pravo na učešće na izborima, slobodu misli i govora.